# A black text on a white background Description automatically generatedA logo with a blue and gold design Description automatically generated

CYF CAJE Wales/WPF/2025/0012

CYMERADWYWYD 29/04/2025

# TEITL Y SWYDD Gweithiwr Cymorth Nyrsio Cymru (Cleifion Allanol)

# BAND 3

|  |  |  |
| --- | --- | --- |
| Crynodeb o’r Swydd | | |
| * Yn gweithio fel rhan o'r tîm amlddisgyblaethol sy'n darparu gofal i gleifion yn y lleoliad cleifion allanol dan oruchwyliaeth a ddarperir gan weithiwr gofal iechyd proffesiynol cofrestredig * Ymgymryd â gweithgareddau gofal personol a dyletswyddau gofal clinigol gydag ychydig iawn o gymorth a goruchwyliaeth fel y'u dirprwyir gan weithiwr gofal iechyd proffesiynol cofrestredig yn unol â Chanllawiau Dirprwyo Cymru Gyfan Addysg a Gwella Iechyd Cymru (AaGIC) * Sicrhau bod y gweithiwr gofal iechyd proffesiynol cofrestredig yn cael yr wybodaeth ddiweddaraf am gyflwr a chynnydd y claf/cleient yn rheolaidd * Sicrhau bod yr amgylchedd gwaith yn ddiogel a hylan a bod polisïau a phrosesau atal a rheoli heintiau yn cael eu dilyn * Cyfrannu at addysgu a goruchwylio myfyrwyr a staff iau * Cyflawni’r rôl yn unol â Gwerthoedd y Bwrdd Iechyd/Ymddiriedolaeth a Chod Ymddygiad ar gyfer Gweithwyr Cymorth Gofal Iechyd yng Nghymru | | |
| Yn gyfrifol i’r | | |
| Yn gyfrifol o ran adrodd i’r: | Yn atebol i’r: | Yn atebol yn broffesiynol i’r: |
| Cyfrifoldebau a Dyletswyddau | | |
| **Cynllunio a Dylunio**  Cynllunio a blaenoriaethu eich llwyth gwaith dirprwyedig eich hun gan sicrhau bod tasgau'n cael eu cwblhau'n effeithlon, yn ddiogel ac yn effeithiol, gan ddefnyddio eich menter i flaenoriaethu'r gwaith ar sail anghenion cleifion ac addasu i sicrhau bod argyfyngau a thasgau blaenoriaeth yn cael eu cwblhau i derfynau amser.  Gweithio o fewn gweithdrefnau sefydledig wrth ddarparu gofal ac o dan oruchwyliaeth gweithiwr gofal iechyd proffesiynol cofrestredig.  **Effeithiolrwydd**  Sicrhau bod clinigau’n cael eu paratoi’n brydlon er mwyn cefnogi’r gwaith o redeg clinigau’n effeithiol, a bod gwasanaeth proffesiynol yn cael ei ddarparu i gleifion.  Darparu gofal personol i gleifion/cleientiaid. Er enghraifft cefnogi cleifion i ddadwisgo/gwisgo ar gyfer archwiliad/triniaethau, cyrchu a defnyddio toiledau, casglu a chael gwared ar wastraff corfforol, a sicrhau bod preifatrwydd, urddas a diogelwch yn cael eu cynnal. Gall hyn olygu defnyddio teclynnau codi, cadeiriau olwyn neu gymhorthion symudedd eraill.  Codi a chario cleifion a'u trosglwyddo rhwng cadeiriau a gwelyau archwilio/gwelyau, sy’n cynnwys lleoli ac ail-leoli'r claf. Bydd hyn yn cynnwys defnyddio offer codi a chario priodol er enghraifft Patslide.  Cefnogi'r gweithiwr gofal iechyd proffesiynol cofrestredig i ddarparu gofal mannau pwyso i gleifion sydd mewn perygl o friwiau pwyso yn y lleoliad cleifion allanol. Gall hyn gynnwys annog y claf i newid ei safle neu i gael ei ail-leoli. Rhoi gwybod am bryderon i'r gweithiwr gofal iechyd proffesiynol cofrestredig heb oedi.  Lle bo'n briodol, cefnogi pobl i fwyta ac yfed drwy ddarparu byrbrydau a lluniaeth fel y dirprwyir gan y gweithiwr gofal iechyd proffesiynol cofrestredig.  Cael cydsyniad ar sail gwybodaeth cyn darparu gofal, deall y camau gweithredu sydd eu hangen os gwrthodir gofal.  Dangos gofal a thosturi tuag at gleifion, gofalwyr a pherthnasau i helpu i sicrhau bod gofal claf o ansawdd uchel sy’n canolbwyntio ar yr unigolyn yn cael ei ddarparu bob amser, ac eiriol drostynt os oes angen.  Cofnodi gwybodaeth gywir ac amserol yn y dogfennau priodol gan gynnwys dogfennu pwysau, taldra, mynegai màs y corff (BMI) er enghraifft, a chofnodi maeth a hydradu.  Cynorthwyo’r gweithiwr gofal iechyd proffesiynol cofrestredig i baratoi trolïau ar gyfer triniaethau, a darparu cymorth wrth gyflawni triniaethau/mân lawdriniaethau, er enghraifft darparu cymorth emosiynol i’r claf, cyflenwi eitemau fel gorchuddion ac offer i’r gweithiwr gofal iechyd proffesiynol cofrestredig, gosod gorchuddion clwyfau syml gan ddefnyddio techneg aseptig heb gyffwrdd.  Cynnal a chofnodi mesuriadau ffisiolegol a all amrywio yn dibynnu ar arbenigedd y clinig; er enghraifft, cofnodi tymheredd, pwysedd gwaed â llaw, pwls, dirlawnder ocsigen, llif brig, sbirometreg, prawf FeNO, cofnodi Electrocardiogram (ECG), adrodd ar yr holl ganfyddiadau i'r gweithiwr gofal iechyd proffesiynol cofrestredig.  Cynnal Profion Prawf yn y man lle y rhoddir gofal, er enghraifft cynnal prawf dŵr a phrofion beichiogrwydd, ac uwchgyfeirio annormaleddau, cofnodi glwcos yn y gwaed, sy’n cynnwys cynnal asesiad ansawdd mewnol ac allanol o offer.  Cael samplau diagnostig, er enghraifft casglu samplau wrin / samplau ysgarthol / samplau sbwtwm, swabiau clwyfau, cael samplau gwaed gwythiennol gan sicrhau bod sbesimenau'n cael eu trin a'u trafod a’u hanfon yn gywir wrth gadw at bolisïau rheoli heintiau a chanllawiau lleol. DS gall hyn amrywio yn dibynnu ar y clinig.  Ymgymryd â dyletswyddau gofal dirprwyedig fel y cyfarwyddir gan weithiwr gofal iechyd proffesiynol cofrestredig, y gall enghreifftiau ohonynt gynnwys, ond heb fod yn gyfyngedig i,gofalu am gathetrau wrinol a'u tynnu, gofalu am stomas, gorchuddion clwyfau syml ac arsylwi clwyfau, tynnu caniwla ymylol. DS nid yw'r rhestr hon yn hollgynhwysfawr ac efallai'n benodol i'r clinig/ardal cleifion allanol.  Hebrwng cleifion i adrannau eraill yn y lleoliad gofal iechyd dan ddirprwyaeth gweithiwr gofal iechyd proffesiynol cofrestredig.  Gweithredu fel hebryngwr pan fo'n briodol a chefnogi a pharatoi cleifion ar gyfer / yn ystod ymyriadau neu weithdrefnau meddygol.  Sicrhau diogelwch cleifion/cleientiaid sy’n mynd i’r adran cleifion allanol sydd angen lefel uwch o oruchwyliaeth, er enghraifft cleifion sydd mewn perygl o gwympo, cleifion â nam ar y cof, anghenion ymddygiad, anghenion gofal iechyd meddwl/anableddau dysgu, adrodd am newidiadau i’r gweithiwr gofal iechyd proffesiynol cofrestredig heb oedi.  Dilyn a chadw at egwyddorion diogelu plant ac oedolion, gan hysbysu'r gweithiwr gofal iechyd proffesiynol cofrestredig am unrhyw bryderon ar unwaith.  Cymryd rhan mewn argyfyngau clinigol, galw am gymorth a dilyn canllawiau lleol neu genedlaethol, gweithio fel aelod o'r tîm amlddisgyblaethol o fewn cwmpas yr ymarfer.  Gweithredu ar eich menter eich hun o fewn cwmpas yr ymarfer gan gydnabod a rhoi gwybod i weithiwr gofal iechyd proffesiynol cofrestredig am newidiadau a welwyd yn anghenion corfforol a seicolegol y claf.  **Stoc ac Offer**  Fel rhan o'r tîm cleifion allanol, yn cyfrannu at lanhau, stocio, cydosod, datgymalu, cynnal a chadw a pharatoi offer clinigol ac anghlinigol o fewn ardaloedd clinigol ac anghlinigol er mwyn cynnal safon uchel o lanweithdra. Bydd hyn yn cynnwys glanhau ystafelloedd triniaeth rhwng pob claf a glanhau'n drylwyr ar ôl i’r clinig ddod i ben.  Cynnal lefelau digonol o stoc, offer a deunyddiau a hwyluso defnydd effeithlon ac effeithiol o adnoddau gan nodi pan fydd argaeledd yn disgyn islaw safon neu lefel dderbyniol.  Cynnal glendid offer ym mhob man clinigol ac anghlinigol, gan gynnwys glanhau pob math o offer, ac ystafelloedd/mannau yn y lleoliad gofal.  Cadw, dychwelyd neu waredu eiddo unigolyn yn ddiogel.  Gwaredu llieiniau a gwastraff clinigol yn gywir, a glanhau'r amgylchedd gofal clinigol.  **Cyfathrebu**  Cyfathrebu amseroedd aros/cynnydd clinigau i gleifion a’u perthnasau i gefnogi profiad cadarnhaol i’r claf, sy’n cynnwys cyfeirio/a/neu hebrwng i adrannau eraill fel rhan o daith y claf.  Darparu gwybodaeth arferol briodol i gleifion, gofalwyr a staff eraill mewn modd effeithiol gan ddefnyddio technegau cyfathrebu priodol i oresgyn unrhyw rwystrau i ddeall a darparu cymorth gan ddefnyddio empathi a thact yn ystod digwyddiadau trallodus neu emosiynol. Gall hyn gynnwys rhyngweithio â chleifion/teuluoedd sydd ag anghenion ychwanegol, er enghraifft anableddau dysgu neu rwystrau iaith/cyfathrebu.  Cyfathrebu’n glir ac yn briodol gyda chlinigwyr sy’n gweithio yn y lleoliad cleifion allanol a’r holl ddarparwyr gwasanaethau eraill sy’n gysylltiedig â chleifion allanol, a derbyn cyfarwyddiadau a rhoi adborth ar ofal cleifion a gweithgareddau i weithwyr gofal iechyd proffesiynol perthnasol lle bo angen, ac amlygu pryderon a allai fod gennych heb oedi.  Ymateb yn briodol i ymholiadau arferol, cymryd negeseuon dros y ffôn a throsglwyddo gwybodaeth ysgrifenedig a llafar i gleifion a staff mewn modd amserol.  Hyrwyddo addysg iechyd sy'n benodol i'r maes clinigol ac yn unol â pholisïau cenedlaethol a lleol.  **Gwella a Monitro**  Bydd dilyn yr holl ddeddfwriaeth a pholisïau a gweithdrefnau sefydliadol yn ofynnol a gofynnir i ddeiliad y swydd roi sylwadau ar weithdrefnau ar gyfer eu maes gweithgarwch eu hunain, ac awgrymu gwelliannau a fydd yn cyfrannu at redeg y gwasanaeth yn effeithlon gan gefnogi profiadau gwell i gleifion.  Cadw at weithdrefnau gweithredu safonol, canllawiau a pholisïau wrth ddarparu gofal, er enghraifft os yw’n gweithio mewn lleoliadau cymunedol, dylai gadw at bolisi/gweithdrefn gweithiwr unigol er mwyn cynnal ei ddiogelwch personol ei hun yn ogystal â diogelwch eraill.  Cyfrannu at ymchwil, archwiliadau, mentrau gwella ansawdd a rhaglenni treialon clinigol a gyflawnir yn y maes gwaith yn ôl yr angen.  **Rheoli, Arwain a/neu Hyfforddi**  Goruchwylio gwaith gweithwyr a phrentisiaid Cymorth Gofal Iechyd Nyrsio Band 2.  Gweithio ochr yn ochr â myfyrwyr nyrsio, rhai ar leoliad profiad gwaith a chadetiaid nyrsio sy’n darparu cefnogaeth.  Dirprwyo gwaith i staff priodol i sicrhau bod gwasanaethau'n cael eu bodloni.  **Digidol a Gwybodaeth**  Cynnal cofnodion cywir mewn fformatau ysgrifenedig ac electronig, gan gadw at bolisïau llywodraethu data, cyfrinachedd a seiberddiogelwch.  Lle bo'n briodol yn dangos hyfedredd wrth ddewis a defnyddio offer digidol ar gyfer tasgau dyddiol, hyfforddiant, cyfathrebu, a chefnogi unigolion i ddefnyddio dulliau gofal iechyd digidol yn ddiogel. | | |
| MANYLEB Y PERSON | | |
| Cymwysterau a Gwybodaeth | | |
| Hanfodol  * Cymhwyster Lefel 3 mewn pwnc cysylltiedig â gofal iechyd   Neu  Brofiad cyfatebol a bydd yn gallu dangos tystiolaeth o gymhwysedd seiliedig ar waith ac arddangos gwybodaeth ddamcaniaethol. Bydd yn gallu cyflawni dyletswyddau gofal clinigol sy'n berthnasol i'r rôl a enillir drwy brofiad a hyfforddiant seiliedig ar waith/cyrsiau byr   * Gwybodaeth am y Cod Ymddygiad ar gyfer Gweithwyr Cymorth Gofal Iechyd yng Nghymru a Chanllawiau Dirprwyo Cymru Gyfan (AaGIC) * Gwybodaeth am bolisïau a gweithdrefnau perthnasol yn y lleoliad gofal iechyd er enghraifft egwyddorion Diogelu oedolion/plant i gadw cleifion yn eu gofal yn ddiogel, a chyfrinachedd er enghraifft y Rheoliad Cyffredinol ar Ddiogelu Data (GDPR) | | |
| Profiad | | |
| **Hanfodol**   * Profiad o weithio mewn amgylchedd iechyd neu ofal cymdeithasol perthnasol, gan ddarparu gofal uniongyrchol i gleifion   **Dymunol**   * Profiad o weithio gyda grwpiau cleifion sy'n berthnasol i faes yr ymarfer * Profiad o weithio yn y GIG | | |
| Sgiliau a Phriodoleddau | | |
| **Hanfodol**   * Sgiliau cyfathrebu da – ar lafar ac yn ysgrifenedig, ac yn gallu cyfleu gwybodaeth yn glir ac mewn modd sensitif * Y gallu i weithio i safon uchel gyda chyn lleied o oruchwyliaeth â phosibl * Y gallu i aros yn ddigynnwrf mewn sefyllfaoedd sy’n achosi straen. * Y gallu i ddangos agwedd ofalgar a thosturiol * Sgiliau trefnu a’r gallu i gynllunio a blaenoriaethu ei lwyth gwaith ei hun ac eraill yn effeithlon * Y gallu i ddefnyddio technoleg i gyflawni'r rôl, er enghraifft Microsoft Office, platfformau rhithwir fel TEAMS * Gallu corfforol i gyflawni dyletswyddau'r rôl, gan gynnwys codi, cynorthwyo gyda symudedd, a chyflawni tasgau llaw eraill.   **Dymunol**   * Mae Sgiliau Cymraeg yn ddymunol ar lefelau 1 i 5 o ran deall, siarad, darllen ac ysgrifennu. | | |
| Arall | | |
| * Tystysgrif DBS Uwch wedi’i chlirio gan gynnwys gwiriad Rhestri Gwahardd Oedolion a Phlant. * Yn gallu gweithio amrywiaeth o batrymau sifft | | |